Sarangga (basa lainnya insecta, dibaca "insekta", mulanya basa Latin insectum, sabigi kata nang dijumput matan bahasa Yunani ἔντομον [éntomon], nang artinya "tatatak jadi babarapa bagian") ngintuh adalah samacam nang masuk bubuhan avertebrata di dalam filum arthropoda nang baisian exoskeleton berkitin , bagian awaknya tabagi jadi talu bagian, yaitu kupala, thorax, dan abdomen), talu pasang batis nang tasambung ka thorax, baisian mata majemuk, wan sapasang antina. Sarangga tamasuk bubuhan hiwan nang paling banyak macamnya, labih pada sajuta spesies wan menggambarakan labih pada saparu organisme hidup nang hudah dikatahuani.[1][2] Banyaknya spesies nang masih ada kikira antara anam sampai sapuluh juta [1][3][4] wan pacangan kawa mawakili labih pada 90% bantuk kahidupan hiwan nang balain-lain di bumi.[5] Sarangga kawa didapati di parak samunyaan lingkungan, biarpun sadikit haja nang hidup di lautan, samacam habitat nang dikuasai ulih bubuhan arthropoda lain, krustasea.